<classify> PATRICIA KIMELEMETA- DAR ES SALAAM SHAHIDI wa nne wa upande wa Jamhuriambaye ni mpelelezi katika Ofisi ya Mkuu wa Upelelezi Mkoa wa Kinondoni,Inspekta Salum Masoud, ameieleza Mahakama ya Hakimu Mkazi Kisutu kuwa ZittoKabwe, alimkabidhi taarifa ya vyombo vya habari Press-Release wakatialipokuwa akimhoji. Shahidi huyo alieleza hayo mbele yaHakimu Mkazi Mkuu, Huruma Shaidi, wakati kesi hiyo ilipokuja kwa ajili yakuendelea na hatua ya ushahidi. Kesi hiyo ya uchochezi namba 372018inayomkabili Zitto ambaye ni Kiongozi Mkuu wa Chama cha ACT-Wazalendo, iliendelea mahakamani hapo jana ambapo upandewa Jamhuri uliwakilishwa na Wakili wa Serikali Mwandamizi, Nassoro Katuga, Wakiliwa Serikali, Wankyo Simon na Janneth Magoho, wakati upande wa uteteziumeongozwa na Wakili Peter Kibatala, Dickson Matata na Steven Mwakibolwa. Wakili Katuga alimwongoza shahidi huyomahakamani hapo ili aweze kutoa ushahidi wake na mahojiano yalikuwa kamaifuatavyo:- Wakili Katuga: Shahidi tunaombauieleze mahakama unafanya kazi wapi na upo hapo kama nani na majukumu yako niyapi? Shahidi: Ofisi ya Mkuu wa Mkuu waUpelelezi Mkoa wa Kinondoni, nipo kama msaidizi wa Mkuu wa Upelelezi Mkoa waKinondoni na majukumu yangu ni kusimamia askari wa chini yangu pia nashughulika na makosa ya jinai na makosa yamtandaoni. Wakili Katuga: Upo hapo kwa mudagani? Shahidi: Tangu Julai, mwaka jana. Wakili Katuga: Hiyo ofisi ipo wapi? Shahidi: Ipo katika Kituo cha PolisiOysterbay kilichopo Mkoa wa Kipolisi Kinondoni. Wakili Katuga: Oktoba 31, mwaka janamchana unakumbuka ulikuwa wapi? Shahidi: Nilikuwa eneo langu la kaziKituo cha Polisi Oysterbay, nikiwa hapo nilikuwa kwenye shughuli zangu zakiupelelezi alikuja Msaidizi wa Mkuu wa Upelelezi akiwa na Zitto kwa sababuOfisi ya Msaidizi ipo karibu na Mkuu wa Upelelezi, nilimwona aliingia nayeofisini kwake kwa mahojiano. Wakili Katuga: Wewe ulijua kwaniniZitto Kabwe yupo hapo na kwa ajili ya nini? Shahidi: Alikuja kwa ajili ya tuhumazinazomkabili za uchochezi dhidi ya Serikali, maneno ambayo aliyatoa Oktoba 28,mwaka jana. Wakili Katuga: Nini kimeendelea? Shahidi: Nikiwa kama mpelelezi hilojambo nilikuwa nalifahamu na alikiri kweli kuwa huo mkutano aliufanya basinikamwomba Press-Release ya huo mkutano wake aliofanya na waandishi wahabari. Hakimu Shahidi: Hapo wakatiunamuuliza baada ya mahojiano na RCO au uliingilia kati? Shahidi: Baada ya kumalizana na RCOnikaomba Press-Release. Wakili Katuga: Zitto yupo hapa mahakamani? Shahidi: Yupo. Wakili Katuga: Ni yupi? Shahidi: Ni yule pale aliyekaakizimbani. Wakili Katuga: Kwa ridhaa yako hakimutunamwomba shahidi akamwonyeshe Zitto. Shahidi alikwenda kumshika bega Zittoaliyesimama baada ya kuona shahidi anakwenda upande wake na mahojianoyakaendelea. Wakili Katuga: Ni mahojiano ya ainagani yalifanyika kati ya huyu msaidizi wa RCO na Zitto? Shahidi: Kuhusu mkutano wake nawaandishi wa habari. Wakili Katuga: Ulikuwa unasikilizahayo mahojiano? Shahidi: Nilikuwa nasikiliza. Wakili Katuga: Na ulimwombaPress-Release baada ya Zitto kufanya kitu gani? Shahidi: Baada ya kukiri kuwaalifanya mkutano. Wakili Katuga: Baada ya kumwombahiyo Press-Release alijibu nini? Shahidi: Alijibu haina shida kwakuwa pale hakuwa nayo alimwagiza kijana wake aje nayo. Wakili Katuga: Tunaomba uielezemahakama kama ilitokea ikapatikana? Shahidi: Baada ya muda kidogo huyokijana alikuja na hiyo press release na kumkabidhi Zitto. Wakili Katuga: Wewe kama weweuliweza kujua hiyo nyaraka imefuatwa wapi? Shahidi: Hapana sikuweza kujua ilaZitto baada ya kuipitia alisema ndio yenyewe. Wakili Katuga: Tunaomba ielezemahakama ilichukua muda gani? Shahidi: Nilipomwomba haikuchukuamuda sana. Wakili Katuga: Unaweza kukumbuka? Shahidi: Siwezi kukumbuka. Wakili Katuga: Ulikabidhiwa lini? Shahidi: Siku hiyo hiyo ya tarehe 31baada ya hapo nilimwambia aisaini. Wakili Katuga: Ilikuwa wapi? Shahidi: Kituoni Oysterbay. Wakili Katuga: Baada ya hapo? Shahidi: Mimi baada ya kuipitianikamwomba aisaini kuwa amenikabidhi hiyo na mimi nikasaini kwa kuwa tulikuwaaskari wengi nikamwomba mmoja aje awe shahidi. Wakili Katuga: Unaweza kumkumbukahuyu mwenzako? Shahidi: Ndio Gabriel Katengu. Baadaya hapo nikamkabidhi incharge wa upelelezi Albart. Wakili Katuga: Hiyo unayoita hati yamakabidhiano ya hiyo Press Release? Shahidi: Ndio, kuna saini yangu nasaini ya Zitto. Wakili Katuga: Kwa ridhaa ya mahakamaangalia hiyo nyaraka. Wakili Katuga: Tunaomba iangalie nakuieleza mahakama kuwa hiyo ndiyo hati ya makabidhiano uliyoitaja? Shahidi: Ndiyo kuna saini yangu kunasaini ya Zitto. Wakili Katuga: Tunaomba ielezemahakama hiyo nyaraka unataka waifanye nini? Shahidi: Naiomba mahakama hii ipokeenyaraka hii kama sehemu ya kielelezo. Wakili Katuga: Hiyo Press-Releaseutaikumbuka? Shahidi: Ndiyo. Wakili Katuga: Utaikumbukaje? Shahidi: Ina kurasa sita, ina nemboya chama cha ACT na mwishoni kuna saini ya Zitto, ilikuwa na kichwa cha habariSerikali imevuruga zao la korosho, imeshindwa kulinda ustawi na usalama waraia. Wakili Katuga: Tunaomba uielezemahakama hizo kurasa zilikuwa za namna gani? Shahidi: Ilikuwa ina kurasa nyeupena maandishi meusi. Wakili Katuga: Ridhaa ya mahakamaangalia nyaraka hii? Shahidi ameiangalia Press-Release. Wakili Katuga: Hiyo ni nini shahidi? Shahidi: Hiyo ndiyo nyarakaaliyonikabidhi Zitto. Wakili Katuga: Unataka mahakamaiifanye nini? Shahidi: Iiridhie na iichukue kamakielelezo. Wakili Katuga: Shahidi naomba isomehiyo nyaraka. Awali, Zitto alipandishwa kizimbanina kusomewa mashtaka matatu ya uchochezi anayodaiwa kuyatenda Oktoba 28, mwakajana katika mkutano wake na waandishi wa habari uliofanyika katika ofisi zaMakao Makuu ya ACT Wazalendo. Hata hivyo, Hakimu Shaidi,aliahirisha kesi hiyo hadi Juni 18 na 19, mwaka huu.  <topic>: KITAIFA 